C/1887 B1

Ο C/1887 B1, γνωστός και ως Μέγας Νότιος Κομήτης του 1887 ή το Ακέφαλο Θαύμα, είναι κομήτης ο οποίος παρατηρήθηκε τον Ιανουάριο του 1887 από το νότιο ημισφαίριο. Αν και ο κομήτης δεν παρατηρήθηκε για αρκετό χρονικό διάστημα για να προσδιοριστεί η τροχιά του, είναι πολύ πιθανό αν είναι μέλος της οικογένειας κομητών Κρόιτς. Είναι χαρακτηριστικό ότι υπάρχαν πολύ λίγες παρατηρήσεις της κεφαλής ή του πυρήνα του κομήτη, και γι΄αυτό το λόγο αποκαλείται το «Ακέφαλο Θαύμα».Bortle, J. The Bright Comet Chronicles, International Comet Quarterly, 1998

 Ιστορικό 
Ο κομήτης φαίνεται ότι παρατηρήθηκε για πρώτη φορά τις 18 Ιανουαρίου 1887, ενώ η επίσημη ανακάλυψη έγινε την επόμενη μέρα από τον Τζον Μέικον Θομ στη Κόρδοβα της Αργεντινής, όταν βρισκόταν στον αστερισμό του Γερανού.Kronk, G. W. Cometography, v2, CUP, 2003, p.588 Εκείνη τη χρονική περίοδο ο κομήτης είχε ήδη περάσει από το περιήλιό του, το οποίο είχε λάβει χώρα μία εβδομάδα νωρίτερα, όταν ο κομήτης πέρασε 0,0048 ΑΜ από το κέντρο του Ήλιου.

Ο κομήτης είχε τότε φαινόμενο μέγεθος αστέρα πρώτου μεγέθους και παρατηρηθήκε από τους αστρονόμους του νότιου ημισφαιρίου για το υπόλοιπο του Ιανουαρίου.Milani, De Martino & Cellino (eds) Asteroids, comets, meteors 1993: proceedings of the 160th Symposium of the International Astronomical Union, held in Belgirate, Italy, June 14-18, 1993, Springer, 1994, p.8 Τις 22 του μήνα ο Φίνλεϊ περιέγραψε το κομήτη ως «μια χλωμή στενή κορδέλα φωτός, αρκετά ευθεία» με μήκος 35 μοίρες, αν και δεν μπορούσε να ξεχωρίσει την κεφαλή ή τον πυρήνα του κομήτη.Kronk, p.589 Τις 23 Ιανουαρίου, ο Θομ κατέγραψε ότι η ουρά είχε μήκος πάνω από 40 μοίρες, αλλά ούτε αυτός μπορούσε να βρει το πυρήνα. Τις 27 Ιανουαρίου, ο C. Todd ανέφερε ότι είδε την κεφαλή του κομήτη σαν διάχυτη νεφελώδη μάζα, αλλά είδε ότι υπήρχε ένα κενό ανάμεσα στη κεφαλή και την ουρά.

Μετά τη δημοσίευση μιας εφημερίδας από τον S. C. Chandler, η οποία έδειχνε ότι ο κομήτης θα βρισκόταν 20 μοίρες από τον Ρίγκελ στο τέλος του Φεβρουαρίου, και έτσι οι αστρονόμοι στις Ηνωμένες Πολιτείες περίμεναν τον κομήτη να μετακινηθεί βόρεια αρκετά ώστε να μπορεί να παρατηρηθεί από το βόρειο ημισφαίριο."Lost Tramp of the Skies - The Great Southern Comet Disappears", New York Times, 27 Φεβρουαρίου 1887 Όμως ο κομήτης έγινε πολύ γρήγορα αχνός και έτσι δεν παρατηρήθηκε ποτέ από το βόρειο ημισφαίριο. Ο τελευταίος που παρατηρήσε τον κομήτη ήταν ο Τζον Τέμπουτ από τη Νέα Νότια Ουαλία, στις 30 Ιανουαρίου.

 Παραπομπές 

Κατηγορία:Κομήτες